|  |
| --- |
| **XIX žiemos olimpinės žaidynės** |
|  |
| **Sostinė** | Solt Leik Sitis, JAV |
| **Valstybių skaičius** | 77 |
| **Sportininkų skaičius** | 2399 |
| **Rungčių kiekis** | 78 (7 sporto šakos) |
| **Atidarymo ceremonija** | 2002 m. vasario 8 d. |
| **Uždarymo ceremonija** | 2002 m. vasario 24 d. |
| **Atidarytomis paskelbė** | Prezidentas Džordžas V. Bušas |
| **Sportininkų priesaika** | Jim Shea |
| **Teisėjų priesaika** | Allen Church |
| **Olimpinę ugnį uždegė** | Mike Eruzione |

**XIX žiemos olimpinės žaidynės** 2002 m. vasario 8 – vasario 24 dienomis vyko Solt Leik Sityje (JAV). Žaidynių programoje buvo 7 sporto šakos: biatlonas, bobslėjus, kerlingas, slidinėjimas, ledrogių sportas, greitasis čiuožimas, ledo ritulys. Žaidynėse dalyvavo 2399 sportininkų (886 moterys ir 1513 vyrų) iš 77 šalių. 18-kos šalių sportininkai iškovojo medalius. Pirmą kartą aukso medalius iškovojo Kinijos ir Australijos sportininkai. Daugiausiai medalių laimėjo Norvegija: 13 aukso, 5 sidabro ir 7 bronzos medalius.

Žaidynių sostinės rinkimai
--------------------------

Solt Leik Sitis XIX žiemos olimpinių žaidynių sostine išrinktas 1995 m. birželio 16 d. Budapešte (Vengrija) vykusioje 104-oje Tarptautinio olimpinio komiteto (TOK) sesijoje. Olimpinių žaidynių sostinę TOK nariai rinko iš 4 miestų-kandidatų: Ostersundas (Švedija), Kvebekas (Kanada) ir Sionas (Šveicarija). Solt Leik Sitis pirmame balsavimo rate surinko net 54 balsus ir buvo išrinktas žaidynių sostine.

Olimpiniai įvykiai
------------------

Norvegų biatlonininkas Ole Einar Bjørndalen'as laimėjo 4 aukso medalius visose biatlono rungtyse, suomis Samppa Lajunenas laimėjo tris aukso medalius šiaurės dvikovės rungtyse, šveicarų šuolininkas Simon Ammann’as laimėjo dvejas šuolių nuo tramplino rungtis, Kroatijos slidininkė Janica Kostelič (Kostelić) laimėjo 3 aukso ir sidabro medalį kalnų slidinėjimo rungtyse.

Po 1948 m. skeletonas buvo grąžintas į olimpinę programą.

Žiemos olimpinėse žaidynėse debiutavo moterų bobslėjus.

Kinijos greitojo čiuožimo trumpuoju taku sportininkė Yang Yang (A) laimėjo pirmuosius aukso medalius Kinijai.

Australijos čiuožėjas trumpuoju taku Steven Bradbury, netikėtai patekęs į finalą dėl varžovų griuvimo, finale laimėjo pirmąjį Australijai aukso medalį, nugriuvus visiems pirmavusiems čiuožėjams.

Žaidynėse buvo daug dopingo skandalų. Greitojo čiuožimo trumpuoju taku sportininkai, slidininkai buvo diskvalifikuoti dėl uždraustų preparatų vartojimo (Ispanijos slidininkas J. Muehleggas neteko dviejų aukso medalių).

Dailiojo čiuožimo varžybose Kanados porai Jamie Salé ir David Pelletier buvo įteiktas antrasis aukso medalių komplektas anuliavus prancūzų teisėjo balus.

Medalių lentelė
---------------

|  |  |  |  |  |  |
| --- | --- | --- | --- | --- | --- |
| **Vieta** | **Valstybė** | **Auksas** | **Sidabras** | **Bronza** | **Iš viso** |
| 1 |  Norvegija | 13 | 5 | 7 | 25 |
| 2 |  Vokietija | 12 | 16 | 8 | 36 |
| 3 |  JAV | 10 | 13 | 11 | 34 |
| 4 |  Kanada | 7 | 3 | 7 | 17 |
| 5 |  Rusija | 5 | 4 | 4 | 13 |
| 6 |  Prancūzija | 4 | 5 | 2 | 11 |
| 7 |  Italija | 4 | 4 | 5 | 13 |
| 8 |  Suomija | 4 | 2 | 1 | 7 |
| 9 |  Nyderlandai | 3 | 5 | 0 | 8 |
| 10 |  Austrija | 3 | 4 | 10 | 17 |
|

Šaltiniai
---------

1. ↑  „Olympics". olympedia.org. Nuoroda tikrinta 2021 m. sausio 28 d..


|  |  |
| --- | --- |
|  | **Vikiteka: 2002 m. žiemos olimpinės žaidynės** – vaizdinė ir garsinė medžiaga  |


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| Ž • A • ROlimpinės žaidynės |
| --- |
|  |
| *Sporto šakos* • *Medalių skaičius* • *NOK**Medalininkai* • *Simboliai* |
|  |
| **Vasaros žaidynės** | 
1896 · 1900 · 1904 · (1906) · 1908 · 1912 · 1916 · 1920 · 1924 · 1928 · 1932 · 1936 · 1940 · 1944 · 1948 · 1952 · 1956 · 1960 · 1964 · 1968 · 1972 · 1976 · 1980 · 1984 · 1988 · 1992 · 1996 · 2000 · 2004 · 2008 · 2012 · 2016 · 2020§ · *2024* · *2028* · *2032* |
|  |
| **Žiemos žaidynės** | 
1924 · 1928 · 1932 · 1936 · 1940 · 1944 · 1948 · 1952 · 1956 · 1960 · 1964 · 1968 · 1972 · 1976 · 1980 · 1984 · 1988 · 1992 · 1994 · 1998 · 2002 · 2006 · 2010 · 2014 · 2018 · *2022* · *2026* |
|  |
| § Dėl koronaviruso pandemijos nukelta į 2021 m. |

 |